**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve:Sorozat Pilot Studio (SPS) – Sorozatok szerint a világ | | | | |
| A kurzus oktatói, elérhetőségeik: Antalóczy Tímea ([timea.antaloczy@gmail.com](mailto:timea.antaloczy@gmail.com)) és Sas Tamás ([tamas.sas@gmail.com](mailto:tamas.sas@gmail.com)) | | | | |
| Kód: | Tantervi hely:  KFI | Javasolt félév:  2020 tavasza | Kredit: 5 | Tanóraszám: 48  Egyéni hallgatói munkaóra: 24 |
| Kapcsolt kódok: | Típus: 1-1 harmad szeminárium/előadás/gyakorlat | Szab.vál-ként felvehető-e? igen, BA 1-2, MA 1-2 | Szab.vál. esetén sajátos előfeltételek:  *a jelentkezésben elsőbbséget élveznek azok a BA tervező szakos hallgatók, akik az őszi félévben elvégezték a Sorozatok szerint a világ című kurzusunkat (kód: B-AE-501)*  A kurzus nyelve: magyar | |
| **A kurzus kapcsolatai (előfeltételek, párhuzamosságok):**  Előnyt élveznek a Sorozat szerint a világ őszi kurzusának hallgatói  A kurzust az Elméleti Intézet hirdeti meg, tervező szakos BA és MA hallgatók számára. | | | | |
| **A kurzus célja és alapelvei:**  **(a tantárgyi leírás alapján, azzal összhangban határozandók meg)**  A sorozatok izgalmas intellektuális viták homlokterében állnak évtizedek óta. Ellenérzéseket váltanak ki a kulturális elit képviselői körében, azonban tagadhatatlanul fontos szerepet töltenek be ma is a populáris kultúra fogyasztóinak körében. „A 21 század uralkodó műfaja már a sorozat.” (Tokarczuk 2019) Az olyan populáris „kulturikonok”, mint például a Dallas vagy a Maffiózók - hogy csak két Magyarországon is népszerű sorozatot említsünk - évtizedek óta érdekes indikátorai és egyben forrásai is azoknak az igényeknek, amelyek hatalmas nézettségük hátterében állnak. A nyolcvanas évektől a legutóbbi időkig, a Dallastól a Drótig, ez az az út, amit a tv sorozatok globális történetében be kell járnunk. A kreatív média ipar szociológiája mára a szociológiai vizsgálódások jelentős irányává fejlődött, hiszen a sorozatokon keresztül izgalmas szempontokat tárhatunk fel az adott társadalmak vonatkozásában. A sorozatok nézettsége világszerte hatalmas, még ma is, amikor azt tapasztaljuk, hogy az új médiumok a televízió szerepét nyilvánvalóan csökkentik. Ugyanakkor a vizsgálatok azt mutatják, hogy a sorozatokat az interneten is követik a nézők és a sorozatok előállítására továbbra is egyre komolyabb pénzeket és kreatív erőforrásokat szánnak. Az előző félévben lezajlott kurzusunk során többek között azt is vizsgáltuk, hogy milyen módon tekinthetünk rájuk - a szociológia tárgyául alkalmas – tükrökként az adott társadalmak vonatkozásában. Külön figyelmet fordítottunk a legutóbbi időkben bemutatott, erős társadalmi kritikai attitűddel bíró sorozatok vizsgálatára is. Kurzusunk keretében – a vizsgált sorozatok (A szolgálólány meséje, Aranyélet, stb.) által felvetett jelenségek kapcsán - az elmúlt évtizedek társadalmi, gazdasági, kulturális változásaira fókuszáltunk. A kurzus során olyan – a társadalmat érzékenyítő - sorozatötletek születtek, amelyeket érdemesnek tartottunk továbbfejleszteni. 2019 őszi szemeszterében meghirdetett szeminárium 20 tervező hallgatóval indult. Az első foglalkozásokon kiderült, hogy a hallgatók jól ismerik a sorozatokat, rendszeres elemző nézői ezeknek. A sorozatok hatalmas száma miatt megkerestük a közös nevezőket. A *szolgáló lány meséje* majd minden hallgató számára ismert volt, így ezzel a művel kezdtük a sorozat, mint műfaj sajátosságait elemezni. A rendszeresen, óráról órára kijelölt irodalmakat - melyek különféle szempontok szerint elemezték a műfajt - közösen feldolgoztuk. Izgalmas feladatnak ígérkezett, hogy csoportokba szerveződve gondolkodjanak el a hallgatók, hogy ők milyen szériát készítenének. Rövid időn belül több mint tíz témavázlat került fel egy közös dokumentumba. A témák mindegyike értékes gondolatokat hordozott. Ezeket a témaötleteket megvitattuk és a hallgatók kiválasztottak három témát, amiből pilot forgatókönyvet kezdtek írni. *A témák, melyet a hallgatók javaslati alapján közösen kiválasztottunk társadalmilag elkötelezett, igényes elemzései a jelenünket meghatározó kérdéseknek.* A pilotok gyakorlati megvalósítása nélkülözhetetlen tapasztalatokkal gazdagítja a hallgatókat. Innen jött a Sorozat Pilot Stúdió, azaz egy kreatív és gyártó stúdió – egy egyetemi kurzus keretében megvalósított - ötlete! A következő, 2020 tavaszi szemeszterében a könnyen hozzáférhető technikának hála a hallgatók leforgatnának egy véglegesített pilot anyagot. A forgatáson mindenki szakmájának – animáció, építészet, formatervezés, fotó, tervezőgrafika, textiltervezés - megfelelő feladatot végez. A kész pilottal, mely terveink szerint a félév végére elkészül(het), további lépéseket szándékozunk tenni egy sorozat megvalósításának érdekében. | | | | |
| **Tanulási eredmények (fejlesztendő szakmai és általános kompetenciák):**  **(a tantárgyi leírás alapján, azzal összhangban határozandók meg)**  - A hallgatók analitikus képességének fejlesztése a kutatási feladatokon keresztül  - A kurzus számos példán keresztül elemzi és dolgozza fel a témaköreit, így fejlesztve a hallgatók látásmódját  - A munka interdiszciplináris csapatmunka keretében folyik  - A sorozat műfajának sajátosságaival, szakértőivel való megismerkedés  - A filmes szakma sajátos kommunikációs technikáinak elsajátítása  - A mozgó kép sajátos idő kezelési technikájának megismerése  - A dramaturgiai képességek fejlesztése  - Ötlettől a pilotig – betekintés a gyártási folyamatokba  - Prezentációs képességek fejlesztése  - Képi dokumentáció (film, fotó) | | | | |
| **A kurzus keretében feldolgozandó témakörök, témák:**   1. **Alapfogalmak**, módszerek a kultúrakutatásban. Szociológiai elméletek a sorozatokról és szerepükről, 2. **Korkép.** Az ábrázolt világ legfontosabb jellemzői; Társadalomkép, kulturális sajátosságok, világnézeti és társadalmi kérdések, aktuális problémák, megoldási kísérletek, reflexiók a korra, amelyben a sorozat keletkezett, legfőbb üzenetei; Közszolgálati szerep; 3. **Műfaj.** Eredettörténet, Fejlődéstörténet; A film alapjául szolgáló írásos anyagok; Alaptörténet, tartalom, történetvezetés, tematikus évadok, epizódok; 4. **Alkotók**, Rendezők, Színészek, Celebek; Gyártó, Forgalmazó céljai, szerepei, Közvetítő csatornák; 5. **Karakterek**. Megjelenített és hiányzó társadalmi csoportok. Közvetlen/közvetett mintaadás; 6. **Design,** látványelemek, régi-új technológiák; Hang, zene, képi világ; 7. **Közönség**, célcsoport; A sorozat fogadtatása, hatása, ennek kimutatható jelei; Díjak, kritikák és minden egyéb, ami releváns információt hordoz; A sorozat a szakmai és a laikus vélemények tükrében; Interaktív felületek (fórumok, website-ok, stb.); | | | | |
| A kurzus során alkalmazott KFI módszerek, eszközök:   * elméleti alapozás – szakirodalom olvasás, előadás formájában * célirányos problémamegoldás: innovatív alkalmazás konceptuális terve * kreatív és gyártó stúdiók modellezése: pilot studio * tervezés – fejlesztés menedzselése: együttműködési protokoll, user-centered design, erőforrások felkutatása, dokumentálás * tartalomfejlesztés, dokumentáció készítése bemutatáshoz és további használathoz / fejlesztéshez is. * prezentáció gyakorlása * koncepciófejlesztési módszerek: kritikai elemzések készítése * kutatási kollaborációs módszerek: csapatmunka, játék | | | | |
| **Tanulásszervezés/folyamatszervezés sajátosságai:**  **A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:**  A kurzus óráin elméleti és gyakorlati feladatok váltják egymást. A tartalom egy részét irányított módon ugyan, de a diákok szolgáltatják kutatói munkájuk eredményeként. Ezek a tartalmak kerülnek közösen feldolgozásra és értékelésre. A hallgatók hol csoportokban, hol egyénenként dolgoznak. Minden órán előre megadott keretek között prezentálnak a diákok (egy diáknak egy kötelező prezentálás/kurzus).  **A hallgatók tennivalói, feladatai:**  A kurzus hallgatói az első óra keretében megismerkednek a kurzus felépítésével és témaköröket, szerepeket választanak.  **A tanulás környezete: (pl. tanterem, stúdió, műterem, külső helyszín, online, vállalati gyakorlat stb.)**  A kurzus az egyetemen (székkel, asztallal, projectorral/monitorral ellátott lehetőség szerint vetítésre alkalmasabb) tanteremben (felvétel esetén lehetőség szerint stúdióban) és külső helyszíneken valósul meg. | | | | |
| **Értékelés:**  **(Több tanár és tanáronként külön értékelés esetén tanáronként megbontva)**  **Teljesítendő követelmények:**   * Rendszeres, aktív részvétel az órákon és az ehhez kapcsolódó munkában * A részteljesítésekhez kapcsolódó dokumentumok folyamatos és határidőre való elkészítése * A konzultálás során megbeszéltek figyelembevétele a munkában * A félévzáró anyagok prezentálása   **Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})**  Az értékelés a prezentáció, a beküldendő részfeladatok minőségéből és az órai munka ötvözetéből adódik össze.    **Az értékelés szempontjai (mi mindent veszünk figyelembe az értékelésben):**   * órai munka: aktív jelenlét, hozzászólások minősége, házi feladatok elvégzése, aktív projekt munka, részfeladatok minősége * írásbeli: a kurzus alapfogalmait, kulcsszavait használva tartalmas és releváns munka készítése, forgatókönyv írása * prezentáció: az elvégzett kutatás mélysége, formai és nyelvi világa * pilot: elkészítésében való részvétel | | | | |
| **Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):**  Órai részvétel 40%  Írásbeli: 40%  Prezentáció: 20% | | | | |
| **Ajánlott irodalom:**   |  | | --- | | Allen, Robert C. (1985) Speaking of Soup Operas. The University of North Carolina Press. Chapel Hill.  Anderson, Benedict (2006) Elképzelt közösségek. Budapest. L Harmattan & Atelier.  Antalóczy Tímea (2001) A szappanoperák genezise és analízise I-II. Médiakutató. nyár és ősz  Antalóczy Tímea (2006) Szomszédok közt. Budapest: PrintXBudavár.  Assman, Jan (2004) Kulturális emlékezet. Budapest: Atlantisz.  Bajomi Lázár Péter (2004) Média és társadalom. Budapest: Antenna.  Bauman, Zygmunt (2002) Globalizáció. A társadalmi következmények. Szeged: Szukits  György Péter (1998) Digitális éden. Budapest: Magvető.  Ang, Ien (1995) A Dallas és a tömegkultúra ideológiája. In: Replika 1995. június (201- 214.)  Jameson, Fredric (1998) A posztmodern, avagy a késői kapitalizmus kulturális logikája. Bp: Jószöveg.  Gayer Zoltán (2000) Szappanoperák. Médiakutató. ősz.  Gayer Zoltán (2005) A befogadás útjain. A nézői előfeltevések szerepe a sorozatok élvezetében. Médiakutató. tél  Giddens, Anthony (2008) Szociológia. Budapest: Osiris.  Hankiss Elemér (2002) Új diagnózisok. Budapest: Osiris.  Hankiss Elemér (2014) Az emberi kaland. Budapest: Helikon.  Hansági Ágnes (2009) A mediális környezet hatása az elsődleges kanonizációra. A Jókai regények folytatásos közlése a Pesti Naplóban (1851-1857) In: Irodalomtörténet 2009/3. (291-317.)  Heller Ágnes (1991) Columbo titkai. Kritika. (28-31.)  Hermann Mónika (2010) „The son of a bitch is the best doctor we have” A politikai korrektség kiforgatott diskurzusa a Doktor House című sorozatban a zsenikultusz, a detektívregény és a populáris kultúra metszéspontjában. Médiakutató tavasz (7-16).  Kupi Krisztina (2011) Ambivalens narratívák a transzplantáció tárgyalásában. A szervátültetés témájának megjelenítése a Grace Klinika című kórházsorozatba. Médiakutató. 2011 nyár  Laborczi Dóra (2010) A vallási élet posztmodern formái a Miért éppen Alaszka című sorozat bemutatásán keresztül. Médiakutató. 2010 ősz (57-69).  McQuail, Denis (2003) A tömegkommunikáció elmélete. Budapest: Osiris, 14. fejezet (288-308.)  Pál Ferenc (1998) A jövő regénye a telenovela? In: Filmkultúra  Puránszky Judit (2014) A média testképre gyakorolt hatása a fiatal felnőtt nők körében. Médiakutató. 2014. ősz.  Sohn, Amy (2004) Sex and The City: Kiss and tell. Gallery Books USA.  Soós Zsuzsanna (2003) Hogyan főzzünk szappanoperát? Médiakutató: tél.  Sumser, John (1999) Erkölcs és társadalmi rend a tévé krimikben. Replika 35. (55-76.)  Voloncs Mónika (2010) „Rólunk szól” A Szabó család, mint a kádári Magyarország kordokumentuma. Médiakutató: tavasz (17-38)   * Az Eszmélet című folyóirat Tematikus számának vonatkozó tanulmányai. Eszmélet 35.1997. ősz * http://filmitesz.blog.hu * A Metropolis Tematikus száma: Kortárs amerikai sorozatok 2008. 4. | | | | | |
| **Egyéb információk:**  A kurzus egy korábbi BA kurzus folytatásának (is) tekinthető. A létszáma maximum 15 fő. | | | | |
| **Máshol/korábban szerzett tudás elismerése/ validációs elv:**   * + *teljeskörű beszámítás/elismerés lehetséges*   + *részleges beszámítás/elismerés lehetséges*   + *nincs lehetőség elismerésre/beszámításra* | | | | |
| **Tanórán kívüli konzultációs időpontok és helyszín:**  A kurzusvezetőkkel egyeztetett időpontokban. | | | | |